Harald Lystad (1944)

Harald Lystad (født 1944) er en norsk lege. Han var mellom 1975 og 2014 distriktslege og senere kommuneoverlege i Hemsedal og regnet som en av Norges fremste eksperter på skiskader.Marit Tveito, Intervjuet: Harald Lystad; Skiskadeeksperten, Tidsskrift for Den norske lægeforening Han har utgitt flere artikler om alpine skiskader, og har siden 1977 bygget opp et register for skiskader.

Han ble cand.med. ved Universitetet i Bergen i 1970, spesialist i allmennmedisin i 1985 og spesialist i samfunnsmedisin i 1987. Han er også godkjent flylege.Godkjente flyleger – Østlandet , Luftfartstilsynet Han var distriktslege i Lofoten 1971–1975, før han ble distriktslege i Hemsedal. I perioden 1975–1986 var han den eneste legen i Hemsedal. Han var den siste nordmannen som kunne kalle seg distriktslege, ettersom han jobbet på overgangsordning etter at det statlige embetet som distriktslege ble erstattet av kommunelegestillingen i 1984.

Lystad er også en ivrig privatflyver og fikk tildelt det aller første mobiltelefonnummeret i Norge i 1981. Telefonen, som veide seks kilo og kostet omregnet over 100 000 kroner, er nå en del av Telenors historiske samlinger.Førstemann med automatisk mobiltelefon, VG 12.01.05– Mobilen var mer slepbar enn bærbar; Harald Lystad fikk landets aller første mobilnummer i 1981 – foran kongen, Telenor Norge Han var medstifter av Hemsedal Golfklubb og har vært klubbens styreleder siden etableringen. Han er bror av tidligere arbeids- og velferdsdirektør Joakim Lystad og barnebarn av Harald Lystad (1875–1950) som var president i Den norske lægeforening.

Utmerkelser
Lystad fikk i 1985 Fylkeslegens pris for forebyggende helsearbeid. Han ble i 2007 kåret til «Årets Løvetann» av Norsk forening for allmennmedisin.Hemsedøl ble «Årets Løvetann» , Dagens Medisin Han fikk i 2014 Hemsedal kommunes kulturpris.Kulturprisen 2014 til Harald Lystad, hemsedal.kommune.no Han ble i 2016 tildelt Kongens fortjenstmedalje for sitt arbeid med å forebygge skiulykker.Lystad hedret med Kongens medalje, NRK

Referanser

Litteratur
Biografi i Norges leger, 1986, s. 774

Kategori:Norske leger
Kategori:Norske embets- og tjenestemenn
Kategori:Kongens fortjenstmedalje